Dies Gratulationis (Civitates Foederatae)
Dies Gratulationis (Anglice Thanksgiving Day) in Civitatibus Foederatis est feria foederalis quae quarto die Iovis mensis Novembris celebratur. Primum erat feria messis. Omnem per civitatem ex 1789 interdum celebrata est, pronuntio a Georgio Vasington primo nuntiato, Congressu petente. Thomas Jefferson feriam non observabat, quam homines solum interdum celebrabant usque ad 1863, cum Abrahamus Lincoln Diem Gratulationis feriam foederale esse iuberet, bello civili Americano saeviente. Dixit nationalem diem "Gratulationis et Laudationis Deo nostro benefico, qui in caelis habitat" ultimá die Iovis in mense Novembri celebrari. Dies commutabatur annis 1939, 1940, et 1941, Franklino D. Roosevelt praeside. Ex 1942, Dies Gratulationis a Congressu quartam diem Iovis Novembris ordine pronuntiata est. Dies Gratulationis generatim in cultura Ameriana initium putatur temporis autumni et hiemis, cum feriis Christi Natali et Die Novi Anni. Res quae Americani plerumque primam Diem Gratulationis a Patribus Peregrinatoribus celebrata est post primam messim in Novo Mundo, mense Octoberi 1621 habita. Quae epulae tres dies persistebant, et secundum narrationem Eduardi Winslow, eis intererant nonaginta Indi Americani et quinquaginta tribus Peregrinatores. Mos erat inter colonos Novae Angliae dies gratulationes saepe celebrare, quae erant dies humilitatis orationisque, cum homines gratias Deo darent bonorum acceptorum causá, sicut victoriarum militarium et siccitatum finitarum.